ועדת הכלכלה, כנסת 20, פרוטוקול מספר 227, 2016-05-17 10:00

איתן כבל: בוקר טוב.

איתן כבל: אני פותח את ישיבת ועדת הכלכלה.

איתן כבל: על-סדר היום: תקנות הגז (בטיחות ורישוי) (החלת תקן 1134) (הוראת שעה), התשע"ו-2016.

איתן כבל: היום יום שלישי, פעמיים כי טוב.

איתן כבל: אני שמח לפגוש את החבר שלי אלפרט, אנחנו הרבה שנים יחד.

איתן כבל: גברתי מנהלת הוועדה, גברתי הרשמת, הדובר, חבריי חברי הכנסת.

איתן כבל: האמת שאני מאוד התגעגעתי לעבוד.

איתן כבל: רצינו לעבוד יותר בפגרה יותר ולא אפשרו לנו.

יעקב פרי: נגיש קובלנה לוועדת האתיקה.

איתן כבל: לבקשת משרד האנרגיה אנחנו מזמנים דיון דחוף.

איתן כבל: למערכת הממשלתית יש כללים משלה לגבי דחיפות.

איתן כבל: מחכים אחרי הדקה התשעים, מחכים ומחכים, מגיעים לדקה התשעים, מחכים ואז אומרים שזה דחוף.

איתן כבל: אם אלה לא היו דברים דחופים – מה הסיבה?

איתן כבל: מה, אני עובד אצל מישהו?

איתן כבל: אנחנו צריכים לשרת את הציבור.

איתן כבל: אני אומר זאת לא רק כלפי המשרד שלכם.

איתן כבל: גברתי, לאחרונה הייתי מרצה אורח בפני היועצים המשפטיים של משרדי הממשלה והפרקליטות ודיברתי על מערכת היחסים.

איתן כבל: גם אם הם לא מתכוונים לזה, יש איזה סוג של זילות וזלזול, כך זה נתפס, בין המערכות.

איתן כבל: מה שחשוב לנו ולמערכת לא חשוב לממשלה ומה שחשוב לממשלה, אנחנו חייבים שיהיה חשוב גם לנו.

איתן כבל: זה לא עובד כך.

איתן כבל: אני אומר את הפתיחה הזאת כי הדדיות כשמה כן היא.

איתן כבל: בכל הכבוד, יש רשימה של נושאים לא פחות חשובים שלמשרדים אחרים היה חשוב להביא.

איתן כבל: פה אנחנו דנים כיוון שפג תוקפו של העניין הזה.

איתן כבל: אני אומר את זה לא כאזהרה כי אנחנו, לפחות, מתחלפים.

איתן כבל: ממילא הוא הולך עוד מעט, תהיה אחדות או לא תהיה אחדות.

איתן כבל: לפחות לפרוטוקול, מוסרית, אנשי משרדי הממשלה הם הכי טובים שיש.

איתן כבל: זאת איננה קלישאה.

<לאה ורון: לכן אני משוכנעת שהדברים שלך כן נופלים על אוזניים קשובות.

איתן כבל: אנחנו בתקנות הגז (בטיחות ורישוי) (החלת תקן 1134) (הוראת שעה), התשע"ו-2016.

איתן כבל: מי מציג את התקנות?

<חן בר יוסף: אני מנהל מינהל הדלק והגז, משרד התשתיות הלאומיות, האנרגיה והמים.

<חן בר יוסף: אני אתן הסבר עקרוני.

<חן בר יוסף: התיקון המבוקש בתקנות האלה הוא תיקון זמני בתקן של מוצר שהתקן שלו הוא לא רשמי, תקן 1134.

<חן בר יוסף: זה התקן של הגז הביתי שבו כולנו משתמשים.

<חן בר יוסף: בעיקרון, בתקן הזה מופיע סעיף שקשור לאחד הרכיבים שלו שנקרא אולפינים שהוא אחד המרכיבים בגפ"מ.

<חן בר יוסף: המרכיב הזה הוא תוצר לוואי או תוצר נלווה לגפ"מ שמיוצר בשני בתי הזיקוק.

<חן בר יוסף: לרכיב הזה יש רמת מקסימום של 20%.

<חן בר יוסף: כחלק מהטיפול, כתוצאה מתהליכי הזיקוק עצמם, למעשה המוצר הזה יוצא עם אחוזים יותר גבוהים של אולפינים.

<חן בר יוסף: שני בתי הזיקוק מפנים את התוצר הזה לחברה שלישית, "כרמל אולפינים", שהיא חלק מבתי הזיקוק חיפה.

<חן בר יוסף: היא את שיודעת לחלץ מהאולפינים האלה מרכיבים של תעשיית הפלסטיק.

<חן בר יוסף: "כרמל אולפינים" הודיעו שהם נכנסים לתהליך של שיפוץ ולכן לא יוכלו לקבל את עודפי האולפינים.

<חן בר יוסף: זה מתגלגל אחורה בשרשרת הייצור ולמעשה גורם לשני בתי הזיקוק למצוא את עצמם עם גפ"מ שהוא עם יותר אחוזי אולפנים שמותרים בתקן.

<חן בר יוסף: לכן התבקשה החרגת התקן.

<חן בר יוסף: הבקשה המקורית הראשונה הגיעה מבית הזיקוק אשדוד שביקש שגם ביקש שההחרגה תגיע ל-40% אולפינים.

<חן בר יוסף: עשינו על זה דיונים למרות שאנחנו לא מחויבים אבל רצינו שזה יהיה מסודר.

איתן כבל: יש כאן נציג של המשרד להגנת הסביבה?

<חן בר יוסף: לא היינו מוכנים לשמוע על 40% אולפינים.

<חן בר יוסף: 40% אולפינים לא עובר אצלנו בקלות מכיוון שיש חשש לסתימות ולדברים שיכולים להתרחש בתהליכים ארוכים.

<חן בר יוסף: בכל מקרה, פה מדובר על תקופה זמנית.

<חן בר יוסף: לכן הסיכום, גם עם הגנת הסביבה, היא שהחרגת התקן הזמנית תהיה ל-30% אולפינים בלבד בתקופת השיפוץ ב"כרמל אולפינים".

יעקב פרי: כמה זמן?

<חן בר יוסף: זה עד ה-20.6 נכון לעכשיו.

<לאה ורון: והתקופה כבר החלה?

<חן בר יוסף: השיפוץ התחיל ב-1 במאי.

יעקב פרי: למה נדרש אישור הוועדה?

<חן בר יוסף: שאלה טובה.

<חן בר יוסף: כיוון שהמוצר עצמו הוא לא תחת תקן רשמי אבל הוא כן מופיע תחת תקנות שהשר קובע: "לא ישווק גפ"מ אלא אם הוא עומד בתנאים אלה ואלה".

<חן בר יוסף: מאותו רגע, גם שינוי בזה מחייב לחזור לוועדה.

<יערה למברגר: אני ממשרד המשפטים.

<יערה למברגר: התקנות בעצם הפכו את התקן למחייב למרות שהוא לא תקן רשמי לפי חוק התקנים.

אורי מקלב: מה המשמעות שזה 20% במקום 30%?

אורי מקלב: זיהום אוויר?

אורי מקלב: סתימות?

אורי מקלב: נזקים מהתהליך?

<גיא לסט: אני מהמשרד להגנת הסביבה מאגף איכות אוויר.

<גיא לסט: בעצם יש שני סוגים עיקריים של השפעות שליליות.

<גיא לסט: הערך הקלורי של האולפינים יותר נמוך והם גורמים לשריפה פחות טובה של הגפ"מ.

<גיא לסט: זה מגביר את יצירת הפיח ומגביר את המשקעים שנוצרים מהשריפה.

<גיא לסט: האולפנים עצמם שנפלטים לאוויר יוצרים זיהום שניוני, הם יוצרים אוזון באוויר.

<גיא לסט: לגידול הזה תהיה השפעה שלילית.

<גיא לסט: אמנם היא זמנית ומוגבלת אבל ההשפעה תהיה שלילית.

יעקב פרי: אפילו לתקופת זמן כל-כך קצרה?

<גיא לסט: ברור שההשפעה תהיה יותר מוגבלת.

איתן כבל: על כמה זמן אנחנו מדברים?

<יריב גרץ: זה חודש, עד ה-20 ביוני.

איתן כבל: זאת אומרת, לא פחות משלושה חודשים.

<חן בר יוסף: לא, לא.

איתן כבל: בחייכם, אני לא מכיר את העולם הזה?

איתן כבל: בואו נסכים בינינו שאנחנו מקווים שזה חודש.

איתן כבל: להגיד שזה לא יהיה 3 חודשים?

איתן כבל: הם יבואו יום אחד אחרי.

יעקב פרי: איתן לא מדבר מניסיונו באולפינים, הוא מדבר מניסיונו בשיפוצים.

אורי מקלב: גם אם הוועדה תחליט, מתי זה ייכנס לתוקף?

אורי מקלב: גם זה יהיה תהליך.

<יערה למברגר: עם פרסום הצו.

איתן כבל: המשרד להגנת הסביבה, אתם הסכמתם למהלך?

<גיא לסט: העמדה שלנו היא שאנחנו מבינים את הצורך כרגע לעשות את זה.

<גיא לסט: אנחנו יודעים שאין באמת פתרון לאולפינים האלה כל זמן שהמפעל לא עובד.

<גיא לסט: בגלל שאנחנו יודעים שיהיו הדממות גם בעתיד, אנחנו מבקשים למצוא פתרון למצב כזה בעתיד.

איתן כבל: אני לא צריך לסחוט את זה ממך.

איתן כבל: אתה צריך לומר את הדברים האלה בצורה ברורה.

איתן כבל: הם חייבים להיכתב בפרוטוקול.

יעקב פרי: הוא אמר שאין להם ברירה.

איתן כבל: לא, הוא אמר עוד מדרגה.

איתן כבל: הוא אמר שהם יודעים שבעתיד יהיו אירועים או בקשות נוספות מהסוג הזה והם מבקשים שההיערכות תהיה אחרת וההתנהלות תהיה אחרת.

<יריב גרץ: אני מנהל יחידת הדלקים של קבוצת בז"ן חיפה.

<יריב גרץ: השיפוץ לא יעבור את ה-20 לחודש אלא אם כן תהיה קטסטרופה נוראית ולו מהטעמים הכלכליים של עלות של שיפוץ כזה ואובדן ההכנסה של כל יום הפסקה.

<יריב גרץ: השיפוץ הזה משפיע לא רק על "כרמל אולפינים" אלא גם על מתקנים שנמצאים בבית הזיקוק עצמו שעצרו במקביל לעבודה ב"כרמל אולפינים" כי חייבים להוריד את היקף העבודה.

<יריב גרץ: לכן זה לא יארך מעל ה-20 לחודש.

<יריב גרץ: רציתי לומר למשרד לאיכות הסביבה ואולי כדאי קצת לדייק כי חלק מהעצירה נובע מהדרישה שלהם לשפר רכיבים שהיו בהם דליפות וניתנים לשיפור רק על-ידי עצירה.

<יריב גרץ: לכן, כשמשרד המשרד לאיכות הסביבה ואומר שהוא נגד העצירה, צריך לזכור שהוא חייב אותנו.

אורי מקלב: זאת לא טענה בכלל.

אורי מקלב: הם צריכים לדרוש מכם אם אתם לא בסדר.

איתן כבל: זה סובב ומסובב.

<יריב גרץ: הוא דורש ואני עוצר.

איתן כבל: הייתי יכול לומר לך שאם הייתם בסדר, הם לא צריכים לדרוש.

איתן כבל: גם זאת אפשרות.

אורי מקלב: אם הם דורשים ממך, אז סימן שאתה לא בסדר.

אורי מקלב: חוץ מזה, אתה גם מעלה את הרמה של האולפינים.

<רן סלבצקי: אין חולק שצריך להשבית אחת לכמה זמן לפעולות אחזקה ושיפוץ.

<רן סלבצקי: אנחנו מבקשים שייבחנו פתרונות חלופיים לאולפיניים האלה לפעמים הבאות כדי שבפעמים הבאות לא נצטרך להעלות את התקן.

איתן כבל: בלו"ז שנקבע, מה הנזק שצפוי?

איתן כבל: מה הנזק הסביבתי?

איתן כבל: יוצאים למהלך אז לפחות שנדע.

אורי מקלב: בהמשך לדבריך, אדוני היושב ראש, צריך לפרסם את זה לציבור, גם באתרים וגם בהודעה.

אורי מקלב: להודיע שבתקופה הזאת רמת האולפינים תהיה 30% ולא 20%.

אורי מקלב: לא פרסת בדיוק מה ההשלכות שיהיו, האם זה נזקים לגוף או נזקים לרכוש?

אורי מקלב: אדוני היושב ראש, לא הרחבנו מה בדיוק ההשלכות.

אורי מקלב: לא בכדי קבעו תקן של 20%.

אורי מקלב: להגדלה ל-30% יש משמעויות.

אורי מקלב: אנחנו צריכים לפעול בשקיפות מלאה.

אורי מקלב: זה צריך להופיע באתרים שלכם וגם בפרסומים שלכם, שהולכים למהלך כזה.

איתן כבל: מי אמור להרגיש את ההשלכות?

אלברג: לא במגזר הביתי אלא בתעשייה.

<עמירם גרובייס: אף אחד לא אמור להרגיש את זה.

איתן כבל: אני לא מומחה באולפינים.

איתן כבל: אני מתייחס למה שנאמר פה.

איתן כבל: נאמר פה שזה יהיה 30% במקום 20% ושעלולות להיות סתימות ודברים אחרים.

איתן כבל: אם מעלים ל-30% ומעבירים את זה למפעל שרגיל לעבוד עם 20%, אולי יהיו השלכות?

איתן כבל: אני אומר את הדברים בזהירות.

איתן כבל: יכול להיות שלא יקרה כלום ובטווח הנראה לעין לא יקרה כלום.

איתן כבל: הם יודעים בכלל על המהלך הזה?

איתן כבל: האם צריך להודיע להם שזה עולה מ-20% ל-30%?

איתן כבל: אני אומר זאת עם אפס ניסיון.

איתן כבל: האם זה מתאים לציוד שיש היום במפעלים?

איתן כבל: אני לא יודע.

איתן כבל: בסוף, צריך לחשוב על כל שרשרת התהליכים.

<לאה ורון: שיעור של אולפינים גבוה יגיע גם למשקי הבית?

<עמירם גרובייס: בוודאי שיגיע.

<עמירם גרובייס: אני כימאי ראשי של פז, בית הזיקוק באשדוד.

<עמירם גרובייס: נאמרו פה כמה דברים לגבי הנזק של האולפינים כאילו שהם אויבי הציבורי.

<עמירם גרובייס: לגבי הערך הקלורי המופחת, יש ערך קלורי מופחת של פחות מחצי אחוז, לגבי ההבדלים בין אולפינים לבין המרכיבים האחרים שנקראים פראפינים.

<עמירם גרובייס: לגבי זיהום אוויר לכאורה, הרי בסופו של דבר זה חומר שנשרף בצורה טובה.

<עמירם גרובייס: כשאנחנו מכינים בשר על האש אנחנו שורפים את גז הבישול הזה.

<עמירם גרובייס: זה נשרף עד הסוף.

<עמירם גרובייס: לא נפלט לסביבה שום מרכיב שונה ב-20% או ב-30%.

<עמירם גרובייס: בנוסף, התקופה הזאת היא מאוד שולית.

<עמירם גרובייס: צריך לזכור שבעבר, עד לפני 7 שנים היה מותר בתקן כמות בלתי מוגבלת.

<עמירם גרובייס: היה 40% והיתה תקופה של 60%.

יעקב פרי: ממתי ההגבלה ל-20%?

<עמירם גרובייס: זה נכנס לתוקף ב-2007 או ב-2008.

<עמירם גרובייס: לפני זה היתה כמות בלתי מוגבלת.

<עמירם גרובייס: היה גם 60% ו-70% ואז נגרמו תקלות.

<עמירם גרובייס: ברגע שזה התחיל לרדת אז התקלות פסקו, אבל ההבדל בין 20% ל-30% הוא מזערי עד כדי אפסי.

יעקב פרי: מי יכול להגיד לי כמה כסף ייחסך מהגידול בשיעור האולפינים.

<מלאכי אלפר: אני המנכ"ל של פז, בית זיקוק אשדוד.

<מלאכי אלפר: בנקודת הזמן שבה אנחנו נמצאים היום, כאשר מחירי חבית נפט הם נמוכים מאוד ומכירי הגז הטבעי הם שערורייתיים, הפער הכלכלי הוא אפסי.

<מלאכי אלפר: אני לא רוצה להגיד שהוא לא שיקול בכלל, אבל הוא שיקול מזערי בבית הזיקוק, מכיוון שהפער בין גז טבעי שעולה בסביבות 350 דולר לטון ובין גפ"מ שעולה בסביבות 400 דולר לטון, לא היה מצדיק את כל האסיפה של כל האנשים המכובדים האלה והכמות שבה מדובר.

<מלאכי אלפר: זה בנקודת הזמן הזאת היום.

<מלאכי אלפר: מבחינה כלכלית אין כאן שיקול משמעותי.

<מלאכי אלפר: השיקול הוא שיקול משקי.

<מלאכי אלפר: התקנה הזאת של 20% נולדה בחטא.

<מלאכי אלפר: אני לא אכנס לזה כי זה לא שיעור בכימיה אבל אי-אפשר לקבל את דברי המשרד להגנת הסביבה כתורה מסיני, זה ממש לא.

<מלאכי אלפר: להיפך, התוספת של האולפינים יש לה שני מקורות שהם בוטילן ופרופילן.

<מלאכי אלפר: כאן מדבר רק בפרופילן.

<מלאכי אלפר: להיפך, התוספת שלו משפרת את הניצולת של כל בלון גז שמישהו משתמש בבית.

<מלאכי אלפר: נשאר פחות כשמחזירים את הבלון.

<מלאכי אלפר: כלומר, הציבור מרוויח מזה ולא מפסיד.

<מלאכי אלפר: העובדה היא שמה-1 במאי אנחנו שורפים גפ"מ במקום לשרוף גז טבעי בתנורים.

<מלאכי אלפר: אם לא היינו שורפים אותו היינו מספקים למשק עוד 2,000-3,000 טון גפ"מ, כמה שיוצא בפער שבז"ן יכולים לקלוט.

יעקב פרי: טון גפ"מ זה 350 דולר?

<מלאכי אלפר: טון גפ"מ זה בערך 400 דולר.

<מלאכי אלפר: לדעתי שיקול הדעת של הוועדה הוא שיקול דעת משקי שבא ואומר, שאפשר במהלך התקופה הזאת לספק לשוק עוד גפ"מ על חשבון יבוא של גפ"מ, זה הכול.

<מלאכי אלפר: השיקולים הכלכליים כאן, אני לא רוצה להגיד שהם לא קיימים אבל הם בטלים בשישים.

יעקב פרי: אני רק רוצה להסביר.

יעקב פרי: השאלה שלי לא היתה האם השיקול הכלכלי כדאי אלא האם אפשר לעשות משהו עם שיעורי הרווח ולבקש מבתי הזיקוק לתרום את הכסף לקהילה?

<מלאכי אלפר: הפער הזה בין 330 ו-400 הוא לא תמיד היה כזה.

<מלאכי אלפר: בישיבה אחרת של הוועדה הזאת, שכבר נדרשה לעניין הזה ארבע או חמש פעמים, אז היו פערים של 800 דולר לטון ואז מבחינת הנזק הכלכלי לבתי הזיקוק הוא היה מאוד משמעותי.

<מלאכי אלפר: אגב, גם עכשיו יש נזק וזה יכול להגיע ל-100,000-200,000 דולר.

<מלאכי אלפר: בפעם הקודמת באמת תרמנו סכומים גדולים.

<מלאכי אלפר: בפעם הקודמת הוועדה הציעה לתרום כסף מסוים לטובת הציבור ועשינו את זה.

יעקב פרי: המלצתי היא שגם אם מדובר בסכומים יותר קטנים, תשקלו גם את זה הפעם.

איתן כבל: אני אסכם אחר-כך.

<חן בר יוסף: רק נקודה אחת בהיבט המשקי.

<חן בר יוסף: צריך להבין אלמלא ההחרגה הזאת, המצב שייווצר הוא, שכמות הגפ"מ ששני בתי הזיקוק יודעים לספק בישראל יפחת.

<חן בר יוסף: ההפחתה הזאת יודעת להיות מושלמת על-ידי היבוא.

<חן בר יוסף: יש רק בעיה אחת.

<חן בר יוסף: היבוא היום פתוח לחמש מתוך 21 חברות במשק.

<חן בר יוסף: אנחנו רוצים שלכל חברות הגז, כולל חברות קטנות שאין להן הסכמים ואין להן יכולת לייבא, שלכולן יהיה גפ"מ בחודש הקרוב ולכן העדפנו ללכת לתהליך החרגה.

<חן בר יוסף: לגבי הבדיקות שהציע חברי מהמשרד להגנת הסביבה.

<חן בר יוסף: אין לנו שום בעיה לעשות את הבדיקות האלה.

<חן בר יוסף: עשינו אותן גם הפעם.

<חן בר יוסף: האילוץ המרכזי הוא הכושר לאחסן גפ"מ.

<חן בר יוסף: למיטב ידיעתי, הנכונות לאשר עוד כושר אחסון במפרץ חיפה ובאשדוד הוא מאוד לא טריוויאלי.

<חן בר יוסף: אני מניח שהוועדה מכירה מה קורה במפרץ ואם לא, אני אשמח לפרט בהזדמנות.

איתן כבל: לא היום.

איתן כבל: אין לנו מספיק זמן להרחיב.

<חן בר יוסף: אני מניח.

<חן בר יוסף: לעשות שם פרויקט של מכלי אחסון נוספים בתוך בית הזיקוק הוא אירוע מאוד לא טריוויאלי.

אורי מקלב: אני מדמיין לעצמי שאחרי הדיון אגיע למשרד ואז אני אקבל מיילים מכימאי כזה או אחר, שמה שנאמר בוועדה לא מדויק וזה נולד בחטא וזה הורתו בחטא.

אורי מקלב: בסופו של דבר, לא הבאנו לכאן את כל המומחים ואת כל הדעות.

אורי מקלב: אני מכיר את זה מנושאים אחרים.

אורי מקלב: לכן, יש צורך בשקיפות וצריך לפרסם את זה באתרים של משרד האנרגיה והמשרד לאיכות הסביבה.

אורי מקלב: אני חושב שזאת דרישה לגיטימית.

אורי מקלב: אחרי זה הציבור יחליט.

אורי מקלב: מי שרואה את עצמו ניזוק יחליט אם יש או אין לזה משמעות.

אורי מקלב: המידע צריך להיות ידוע לציבור ולא ייעשה רק בתוך מסגרת של אישור.

<גיא לסט: המגבלה של כמות אולפינים בגפ"מ היא לא ייחודית לישראל.

<גיא לסט: יש מקומות בעולם שמתירים 10%.

<גיא לסט: אני חושב שהגפ"מ האולטימטיבי שבא לישראל מוגבל ב-10% אולפינים.

יעקב פרי: ככל שהאחוזים יורדים זה יותר נקי?

<גיא לסט: כן.

איתן כבל: אני לא רוצה דיון בכימיה.

אורי מקלב: האם כשהאולפינים יותר גבוהים, הפיח יותר גבוה?

יעקב פרי: הצד הימני אמר שכן והצד השמאלי עשה לא עם הראש.

איתן כבל: יש פה מעט מומחים.

איתן כבל: תחשוב על כל המומחים שיש.

<עמירם גרובייס: האולפינים, בפרט פרופילן, זה משאב תעשייתי חשוב מאין כמוהו.

<עמירם גרובייס: זה הבסיס לתעשיית הפלסטיק.

<עמירם גרובייס: להכניס אותו ולשרוף אותו לגפ"מ, אין בזה שום היגיון כלכלי.

<עמירם גרובייס: הוא משיג יותר כסף אם אתה מוכר אותו לתעשיית הפלסטיק מאשר כגפ"מ.

<עמירם גרובייס: במקרה הזה אתה מכניס אותו לגפ"מ כי אין לך ברירה.

איתן כבל: חברים, הדיון הסתיים.

איתן כבל: ברשותכם, אני רוצה לומר כמה דברים.

איתן כבל: כמו שאמרתי בתחילת דבריי, מנקודת המבט שלי, אני לא רק מצפה אלא גם תובע, ואני אומר למנהלת הוועדה.

איתן כבל: אם יחזור מצב שיהיה איחור בסדר גודל כזה, זה די מביך.

איתן כבל: אנחנו יודעים לעשות אירועים רטרואקטיביים אבל לפעמים זה בוטה מידי ומביך מידי ואני לא מקבל את זה.

איתן כבל: אני ממש מרגיש צורך לנזוף בכם.

איתן כבל: אני אומר את בשמי ובשם חברי הוועדה.

יעקב פרי: עכשיו זה במודה שיחות נזיפה.

איתן כבל: כן, הם עוד יגידו שאחר-כך הם מתמודדים.

יעקב פרי: שיחות נזיפה זה עכשיו במודה.

איתן כבל: כן.

איתן כבל: הם עוד יגידו שאחר-כך הם מתמודדים.

איתן כבל: נקודה שנייה שאני רוצה לומר.

איתן כבל: המשרד להגנת הסביבה הציג מצב שבו הוועדה מבקשת שכל מהלך מסוג כזה או דומה לו שיתבצע בעתיד, אתם תצטרכו להעביר בתוך שלושה חודשים תכנית עבודה מסודרת, איך אתם מתכוונים לפעול לפעמים הבאות.

איתן כבל: הוועדה תקבל וזה צריך להיות מונח על השולחן.

איתן כבל: אני רוצה לדעת שאירועים מן הסוג הזה יש להם במגירה תכנית הפעלה ושלא נידרש לזה כל פעם בצורה כזאת או אחרת בהפתעה.

איתן כבל: נקודה נוספת.

איתן כבל: משרד התשתיות יעביר בכתב לוועדת הכלכלה, עד ליום 1.8.2016, נתונים בדבר גובה הסכומים הכספיים שנחסכו כתוצאה מייצור גפ"מ בשיעור גבוה יותר של אולפינים.

<לאה ורון: נתונים שהם על דעת בז"ן חיפה ובתי הזיקוק באשדוד והכספים יועברו לתרומה לקהילה.

איתן כבל: אני אומר לך את זה בחברות, ידידי אלפרט.

איתן כבל: אתה יודע מה אפשר לעשות עם 200,000?

איתן כבל: הרבה מאוד.

איתן כבל: פה אי אפשר לומר את הקלישאה שדין פרוטה כדין מאה.

<לאה ורון: הוועדה מבקשת גם מבתי הזיקוק להעביר דיווח לגבי הכספים שהם העבירו לתרומה לקהילה.

איתן כבל: אני רוצה לומר שני דברים.

איתן כבל: אנחנו מבקשים שכן תהיה תרומה לקהילה על החיסכון שנגרם.

איתן כבל: שנית.

איתן כבל: אנחנו לא רוצים להתערב אבל אנחנו רוצים בכל זאת לראות שהדברים נעשים באמת בשקיפות ולא באיזה לופ שאנחנו מכירים אותו במקומות אחרים.

איתן כבל: אני בטוח שהכול ייעשה כמו שצריך.

איתן כבל: אני רוצה שתגידו לנו מי הגורם או הגורמים אליו אתם מתכוונים להעביר את הכסף.

איתן כבל: אין לי עניין להיכנס לתוך התהליך הזה ואני גם לא חושב שאנחנו צריכים להיות במקום הזה.

איתן כבל: אנחנו נעבור להקראת התקנה.

<גל נוי-אפרת: אני מהלשכה המשפטית במשרד התשתיות.

<גל נוי-אפרת: מקריאה: "תקנות הגז (בטיחות ורישוי) (החלת תקן 1134)(הוראת שעה), התשע"ו-2016.

<גל נוי-אפרת: בתוקף סמכותי לפי סעיפים 2, 29 ו-30 לחוק הגז (בטיחות ורישוי), התשמ"ט-1989, בהתייעצות עם שר הכלכלה ובאישור ועדת הכלכלה של הכנסת, אני מתקין תקנות אלה: הגדרות 1.

<גל נוי-אפרת: בתקנות אלה – "בז"א", "בז"ן" – כהגדרתם בתקנות הסדרים במשק המדינה 0

<גל נוי-אפרת: תיקוני חקיקה) (מכירת גז על ידי בתי זיקוק וספקי גז), התשע"-2009; "המנהל" – מנהל מינהל הדלק והגז במשרד התשתיות הלאומיות האנרגיה והמים; "כאו"ל" – כרמל אולפינים בע"מ".

יעקב פרי: "כרמל אולפינים" זאת חברת בת של בז"ן?

<חן בר יוסף: כן.

איתן כבל: בואו נקרא את הכול.

<גל נוי-אפרת: "הוראת שעה 2.

<גל נוי-אפרת: בתקופה שעד יום י"ד בסיוון, (20 ביוני 2016) או עד היום שבו בז"ן הודיע בכתב למנהל על חידוש פעילות כאו"ל, לפי המוקדם: 1.

<גל נוי-אפרת: יראו, על אף האמור בתקן ישראלי ת"י 1134 חלק 1, אשר הוחל בתקנה 2 לתקנות הגז (בטיחות ורישוי) (החלת תקן 1134), התשס"א-2001, כאילו התכולה המרבית המותרת של אולפינים בייצור גפ"מ היא בשיעור 30 אחוזים.

<גל נוי-אפרת: 2.

<גל נוי-אפרת: לא יספק ספק גז גפ"מ שתכולת האולפינים שבו עולה על הקבוע בתקן ישראלי ת"י 1134 חלק 1, למתקן גז שבבעלותו, באחריותו או שהוא אחראי לתחזוקתו, לפי העניין, שמותקן בו מאייד, ולא יעשה בו שימוש, אלא אם כן המאייד מטופל ומתוחזק לפי נהלים כתובים של ספק הגז והוראות היצרן והתחזוקה מתבצעת בידי מתקין גז בעל רישיון כדין, שקיבל מידע בדבר כמות האולפינים בגז והדרכה מספק הגז לעניין הספקת גז מסוג זה; 3.

<גל נוי-אפרת: לא יספק ספק גז גפ"מ שתכולת האולפינים שבו עולה על הקבוע בתקן ישראלי ת"י 1134 חלק 1, למתקן גז שבבעלותו, באחריותו או שהוא אחראי לתחזוקתו, לפי העניין, שמותקן בו מאייד, והוא מצוי באזור מגורים או במבנה תעשייתי, ולא יעשה בו שימוש, אלא אם כן המאייד איננו מבוסס על חימום ישיר, ומצוי בו חומר תווך בין מקור החום לבין הגפ"מ.

<גל נוי-אפרת: ב.

<גל נוי-אפרת: המנהל יישלח בכתב לבז"א את ההודעה שקיבל מבז"ן כאמור ברישא לתקנת משנה (א) ויפרסם העתק שלה באתר האינטרנט של משרד התשתיות הלאומיות האנרגיה והמים שכתובתו" .

<גל נוי-אפרת: "

איתן כבל: מי נותן לנו את ההסבר לכל אשר נכתב כאן?

<יהודה גסנר: אני מנהל לענייני בטיחות הגז ואני מהנדס במקצועי.

<יהודה גסנר: ההסבר הוא, שבעצם הגפ"מ עם יותר אולפינים יובא לידיעתם של ספקי הגז, אותן 30 חברות שהן ספקיות גז.

<יהודה גסנר: מאחר וספקי הגז ידעו שזה גפ"מ שמכיל יותר אולפינים, ידעו לתדרך, להסביר ולפעול בתחזוקה של מערכות כדי לטפל.

<יהודה גסנר: בעיקר מדובר במאיידים, שזה מתקנים שבדרך-כלל מוצאים בתעשייה.

<יהודה גסנר: ההבדלים הם מינוריים אבל למען הסר ספק, אנחנו מביאים את זה לידיעתם של ספקי הגז והם נערכים בהתאם בכל סוגי המאיידים.

יעקב פרי: תסביר מה זה מאייד?

<יהודה גסנר: מאייד כשמו כן הוא.

<יהודה גסנר: הוא לוקח את הגפ"מ במצב נוזלי.

<יהודה גסנר: מחממים את הגפ"מ בתוך המאייד ואז הופכים את הגפ"מ הנוזלי לאדים.

<יהודה גסנר: החימום מתבצע או בצורה ישירה עם להבה או בצורה עקיפה עם מים חמים.

<יהודה גסנר: בהתאם לעניין ספקי הגז מונחים - - -

יעקב פרי: כתוצאה מהחודש הזה, המאייד יצטרך לקבל טיפול אחר או שימת לב אחרת?

<יהודה גסנר: שימת לב.

איתן כבל: זה מה שאמרתי בתחילת הדברים.

איתן כבל: גם אם ההבדל מינורי, אולי יש מכונות שלא יודעות לעמוד בשינוי המינימאלי הזה כי הן ישנות?

איתן כבל: פה, מהניסיון של חיבור מפעלים לגז, עשיתי דוקטורט על כל ההבדלים.

איתן כבל: שום דבר לא דומה למשנהו.

איתן כבל: לכל מפעל יש את הנשמה שלו ולכל מכשיר יש את הנשמה שלו.

איתן כבל: לא דומה מקום אחד לשני.

איתן כבל: אתה לא יכול להוציא הוראה אחת שתתפוס על כולם כמקשה אחת.

איתן כבל: צדק חברי חבר הכנסת מקלב, שיכול לבוא מישהו ולומר: חצי אחוז?

איתן כבל: לא רואים.

איתן כבל: אבל בסוף לכל דבר יש את החיים שלו ואלה דברים שצריך להיערך אליהם.

איתן כבל: לכן חשוב גם הפרסום, אפילו אם לא יטרחו לקרוא.

איתן כבל: דבר נוסף.

איתן כבל: אין לי ספק שכל מהלך כזה, כל גוף שמקבל את ה-30% הזה, חייב לקבל הודעה מראש.

איתן כבל: אני מקווה שההודעה כבר נמסרה ללא קשר.

איתן כבל: יכול להיות שהכול בסדר אבל לפעמים גם הברור מאליו מוטב שייאמר.

<מלאכי אלפר: כדי להפיס את דעתה של הוועדה, ברצוני לומר שמדובר כאן מבחינת האירוע עצמו בשתי תקופות זמן.

<מלאכי אלפר: האירוע הזה התחיל ב-1 לחודש ועד סוף החודש הזה כמות האולפינים לא יעברו את ה-23%-24%, למרות שהוועדה קובעת 30%.

<מלאכי אלפר: רק אולי בשבועיים האחרונים, בתום החודש הזה, זה יגיע לגבול אבל לא מעבר לזה.

<איתי עצמון: יש לי הערה קלה לנוסח.

<איתי עצמון: בתקנה 2 המוצעת נכתב: "בתקופה שעד יום 20.6.2016".

<איתי עצמון: אני חושב שצריך לומר: "בתקופה שמיום תחילתן של תקנות אלה או מיום פרסומן של תקנות אלה", שיהיה ברור מה התקופה שבה חלה הוראת השעה.

<גל נוי-אפרת: במהות, אנחנו מסכימים.

<גל נוי-אפרת: זאת שאלת נוסח.

<גל נוי-אפרת: אנחנו מבקשים שהוראת השעה הזאת תחל ביום פרסום הוראת השעה ברשומות.

<יערה למברגר: זה מה שמקובל, שהכניסה לתוקף היא ביום הפרסום לרשומות ומקובל לא לכתוב את זה.

<יערה למברגר: כותבים כשיש שינוי מזה.

<יערה למברגר: זאת ברירות המחדל.

<יערה למברגר: התייעצנו בעניין עם מחלקת הנסחות.

<גל נוי-אפרת: אנחנו לא מתנגדים להוסיף לשם הבהרה: "בתקופה שמיום פרסום".

איתן כבל: יש הערות?

איתן כבל: אני מבקש שהנוסח יתוקן ברוח הדברים שאמר עורך דין עצמון.

איתן כבל: אנחנו רוצים לומר תודה לעורך דין עצמון על הכנסת התיקונים.

<איתי עצמון: מדובר על התאמה לנוסחים קודמים שהובאו לוועדה בעבר.

איתן כבל: שום דבר לא נולד מעצמו.

איתן כבל: מן המפורסמות היה שאנחנו אמורים לקבל דברים.

איתן כבל: זה לא תפקידנו כל פעם להיות הנסחים של משרדי הממשלה, בכל כבוד.

איתן כבל: גם לנו יש בעיות של כוח אדם, לא רק במשרדי הממשלה.

איתן כבל: יש פה חוקים בהיקפים שאפשר לייצא.

איתן כבל: אפשר רק לראות את חוק שירותי רכב.

איתן כבל: תודה לך, כמו תמיד, בשם כולנו על התיקונים.

איתן כבל: עוד מישהו רוצה לומר משהו?

איתן כבל: מי בעד?

איתן כבל: מי נגד?

איתן כבל: הצבעה בעד – רוב נגד – אין נמנעים – אין תקנות הגז (בטיחות ורישוי) (החלת תקן 1134) (הוראת שעה), התשע"ו-2016 נתקבלו.

איתן כבל: התקנות אושרו.

איתן כבל: תודה רבה, הישיבה נעולה.